b'\n_START_ARTICLE_\nLektiefri skole\n_START_PARAGRAPH_\nEn lektiefri skole, er en skole hvor lektier ikke gives til eleverne som en del af skolens undervisningstilbud. I USA har Alfie Kohn gennemg\xc3\xa5et meget af den forskning der er lavet i forhold til lektier. Hans bog "The Homework Myth" baserer sig p\xc3\xa5 dette. I bogen gennemg\xc3\xa5es mange \xc3\xa5rtiers forskning p\xc3\xa5 dette omr\xc3\xa5de. Bogen g\xc3\xb8r op med de positive forestillinger der er omkring det at lave lektier. Forestillinger som at lektier skulle \xc3\xb8ge det faglige udbytte, styrke selvdisciplinen, styrke ansvarsf\xc3\xb8lelsen og evnen til at pr\xc3\xa6stere for barnet holder simpelthen ikke vand._NEWLINE_I Danmark har K\xc3\xb8benhavns Borgerrepr\xc3\xa6sentation i 2012 vedtaget at gennemf\xc3\xb8re et tre\xc3\xa5rigt fors\xc3\xb8g om at afskaffe lektier p\xc3\xa5 udvalgte skoler. Det er meningen at fors\xc3\xb8get skal k\xc3\xb8re i ni skoleklasser fordelt p\xc3\xa5 fjerde, femte og sjette klassetrin ._NEWLINE_Ligeledes i Danmark har T\xc3\xb8nder HF siden 2008 haft en lektiefri HF linje. Resultaterne er markante: P\xc3\xa5 to \xc3\xa5r er s\xc3\xb8getallet til HF blevet fordoblet gennemf\xc3\xb8relsesfrekvensen h\xc3\xa6vet fra 70% til 88% karaktergennemsnittet steget fra 4,8 til 5,7'